SUBIECTUL al III-lea

Următoarea secvență face parte din programa școlară pentru clasa a IX-a (4 ore).
	[bookmark: _GoBack]Competențe specifice
	Conținuturi

	1. Identificarea unor metode posibile în rezolvarea problemelor de geometrie 
2. Aplicarea unor metode diverse pentru determinarea unor distanțe, a unor măsuri de unghiuri și a unor arii 
3. Prelucrarea informațiilor oferite de o configurație geometrică pentru deducerea unor proprietăți ale acesteia 
4. Analizarea unor configurații geometrice pentru alegerea algoritmilor de rezolvare 
5. Aplicarea unor metode variate pentru  optimizarea calculelor de distanțe, de măsuri de unghiuri și de arii 
6. Modelarea unor configurații geometrice utilizând metode vectoriale sau sintetice 
	Aplicații ale trigonometriei şi ale produsului scalar a doi vectori în geometria plană 
• Produsul scalar a doi vectori: definiție, proprietăți. Aplicații: teorema cosinusului, condiții de perpendicularitate, rezolvarea triunghiului dreptunghic 
• Aplicații vectoriale și trigonometrice în geometrie: teorema sinusurilor, rezolvarea triunghiurilor oarecare 
• Calcularea razei cercului înscris și a razei cercului circumscris în triunghi, calcularea lungimilor unor segmente importante din triunghi, calcul de arii 
 



(Programa școlară de matematică, OMECI nr. 5099/09.09.2009)

Pentru o evaluare la finalul unității de învățare Aplicații ale trigonometriei și ale produsului scalar a doi vectori în geometria plană (clasa a IX-a, 4 ore), a trei dintre competențele specifice precizate în secvența de mai sus, elaborați trei itemi: un item de completare, un item de tip alegere multiplă și un item de tip întrebare structurată (cu trei cerințe).
În elaborarea itemilor se vor avea în vedere următoarele aspecte:
- formatul fiecărui item elaborat în vederea evaluării competențelor specifice alese;
- răspunsul așteptat (baremul de evaluare) pentru fiecare dintre itemii elaborați;
- corectitudinea științifică a informației de specialitate.


